שאריף ואכד

שאריף ואכד (נולד ב-1964; בערבית: شريف واكد) הוא צייר, מעצב גרפי ומאייר ספרי ילדים פלסטיני יליד נצרת.

== ביוגרפיה ==
ואכד נולד להורים שהגיעו לנצרת כפליטים מהכפר מג'דל. הוא מתגורר ופועל בחיפה, בנצרת ובסנטה ברברה, קליפורניה, ארצות הברית.

== השכלה ==
1983-1986: תואר ראשון באמנות ובפילוסופיה, אוניברסיטת חיפה.
"חמניה" ([[2000)]]

== עבודותיו ==
יצירותיו של ואכד עוסקות בפוליטיקה במזרח התיכון, בדגש על הסכסוך הישראלי-פלסטיני תוך התמקדות באספקטים האלימים של הסכסוך, לעיתים תוך שימת דגש על הניגודיות שבין הנושא הטעון והאלים לבין אסתטיקה מוקפדת.<ref></ref> עבודותיו מוצגות במוזיאון גוגנהיים בניו יורק, מוזיאון ישראל בירושלים,, קרן שארג'ה (איחוד האמירויות), גלריית האומנות של קווינסלנד (אוסטרליה) ו[https://www.fondationlouisvuitton.fr/fr קרן לואי ויטון] לאומנות בפריז.
* סדרת הציורים "יריחו תחילה" (2002) עוסקת ביחסי הכוחות בסכסוך הישראלי פלסטיני. היא מציגה מטמורפוזה של דימוי צייד מתוך רצפת הפסיפס מח'רבת אל-מפג'ר ביריחו.<ref></ref>
* עבודת הווידאו ארט "Chic Point": כוללת את הסדרה "2003 – Chic Point: Fashion for Israeli Checkpoints 2009 ,Chic Point No. 2". ואכד זכה לפרסום עולמי לראשונה עם פרסום עבודה זו שאורכה 7 דקות, אשר עוסקת באופנה לפלסטינים העוברים במחסומי צה"ל. הוא יצר ביגוד החושף את גופם של הפלסטינים. הניגודיות שבין השימוש בדוגמנים על מסלול, המוזיקה הקצבית, התפירה המוקפדת והסגנון העכשווי על מול הנושא הטעון פוליטית יצרו עבודה שזכתה לתהודה רבה והוצגה במספר תערוכות בעולם.<ref></ref>
* בעבודת הווידאו "To Be Continued" משנת 2009, המוצגת במוזיאון גוגנהיים בניו יורק, מדקלם אדם המוצג כטרוריסט טקסט על רקע דגל איסלמי ירוק. זהו דימוי אלים המתקשר עם פיגועי התאבדות וטרור איסלמיסטי קיצוני. הגבר, המגולם על ידי השחקן סאלח בכרי, מקריא טקסט מתוך "סיפורי אלף לילה ולילה", במקום הטקסט הצפוי של צוואה לפני יציאה לפיגוע. באמצעות קריאת הטקסט הוא מנסה לדחות את מותו הצפוי, בדומה לאוסף סיפורי אלף לילה ולילה בו מספרת הנערה אינספור סיפורים על מנת להציל את חייה וחיי משפחתה,<ref></ref>
* ואכד עוסק גם באספקטים המילוליים של הסכסוך במזרח התיכון. בסדרת העבודות "Contribute A Better Translation" [בעברית – הציעו תרגום טוב יותר] משנת 2011 הוא מציג סיסמאות המאפיינות את המאבק הפלסטיני לאורך מאה השנים האחרונות, שתורגמו על ידי שירות התרגומים של האוטומטי של גוגל. בעבודה נוספת בסדרה הוא מציג את המניפסט הלאומי הפלסטיני בתרגום ליידיש בפורמט המזכיר את לוחות הברית. בעבודה זאת מבקש ואכד להאיר את הבעייתיות שבתרגום ובמעבר בין שפות, זמנים ומקומות שונים.<ref></ref>
* בעבודתו "Arabesque" משנת 2016 הוא מציג אסתטיקה של סימבולים המייצגים את הסכסוך הישראלי-פלסטיני.
* בעבודה "MOM Museum of Mosul" משנת 2017, ואכד יוצא אל מחוץ לגבולות הגאוגרפים של הסכסוך הישראלי-פלסטיני ועוסק בהרס שנגרם לעיר מוסול בעיראק תחת שלטונו של ארגון דאעש. הוא יצר סרטון ספק-קומי ספק-טראגי, כפרסומת למוזיאון דמיוני בעיר.<ref></ref>

== ספרים ==
* 2000 – מלנכוליה – הוצאת אנדלוס
* 2000 – יריחו תחילה – הוצאת אנדלוס
* 2007 – שיק פוינט – הוצאת אנדלוס

== תערוכות יחיד ==
* 1998 – שריף ואכד – עוד?, מנרווה בר גלריה, תל אביב
* 2000 – יריחו תחילה, גלריה הגר, יפו
* 2004 – שיק פוינט, מוזיאון הרצליה
* 2007 – מיני רטרוספקטיבה, גלריה לאמנות אום אל-פחם
* 2012 – זנגה זנגה, גלריה שלוש, תל אביב
* 2014 – גלריה לאמנות וולברהמפטון, בריטניה
* 2014 – גלריה ושודניה, לודז', פולין
* 2015 – גלריה one, רמאללה, הרשות הפלסטינית
* 2020 - בלאגן, המרכז לאמנות עכשיות, תל אביב

== תערוכות קבוצתיות ==

== פרסים ==
* 1996 – פרס אנדרסן וציון לשבח במוזיאון ישראל על איור הספר ילד על מדרגות העולם
* 2007 – פרס שר המדע, התרבות והספורט, משרד המדע, התרבות והספורט

== קישורים חיצוניים ==

* 
* [http://www.europeana.eu/portal/search.html?query=%22Sharif+Waked%22 Europeana - Waked, Sharif שאריף ואכד] באתר ארופיאנה 
* [http://www.andalus.co.il/?tag=שריף-ואכד ספרים של שאריף ואכד] באתר הוצאת אנדלוס
* 

== הערות שוליים ==

קטגוריה:ציירים פלסטינים
קטגוריה:ציירים ישראלים
קטגוריה:אמני וידאו ארט ישראלים
קטגוריה:בוגרי אוניברסיטת חיפה
קטגוריה:ישראלים שנולדו ב-1964